Twee aangekla oor advokaat se moord | Maroela Media
Twee aangekla oor advokaat se moord
Twee persone is aangekla van die moord op adv. Pete Mihalik en van poging tot moord op sy agtjarige seun.
Sers. Noloyiso Rwexana, Wes-Kaapse polisiewoordvoerder, het Woensdagmiddag bevestig die twee verdagtes, onderskeidelik 26 en 31 jaar oud, is amptelik aangekla van moord en poging tot moord. "Hulle sal na verwagting Donderdag in die Kaapstadse landdroshof verskyn."
Maroela Media het vroeër berig die eerste verdagte is enkele ure ná die moord aangekeer en die tweede persoon later die middag.
Die 50-jarige advokaat, wat bekend was daarvoor dat hy onderwêreldse karakters in die hof verdedig het, is Dinsdagoggend omstreeks 07:30 buite sy kinders se private skool, Reddam House in Groenpunt, geskiet terwyl hy hulle by die skool afgelaai het.
Rwexana het Woensdagoggend aan Maroela Media gesê sy kan nie die gerugte bevestig of ontken dat die baasbrein agter die moord op Mihalik 'n taxibaas van Khayelitsha is nie. "Ons is nie bewus van sulke bewerings nie."
Hulle het bespiegel die moord hou verband met Mihalik se verskyning die afgelope maand vir die beskuldigdes in die moordverhoor van Nkosithandile Cekasayo, 'n taxibestuurder, twee van sy broers en nog 'n man in die hooggeregshof.
Vermiste KZN-vrou in lykshuis gevind
Perlemoen van R8 miljoen in Rondebosch gevind
Hoeveel geld IS genoeg om jou gesin se lewens op die spel te plaas en bewese skuim te verteenwoordig? Arme arme kids wat dit moes deurgaan omdat pappa sy veronderstelde kennis en insig van reg en verkeerd vir die bose se geld geruil het!
My hart gaan uit na die kinders wat nou sonder 'n ma én pa is.
Eintlik help dit niks. Hy is dood en sy kinders is nou ouerloos.
Kry die een wat hulle betaal het om hom te vermoor. Hy moet saam met hulle teregstaan, vir wat dit werd is.
My hart bloei vir die kinders hulle lewens is nou vir altyd omvergegooi. Bid dat daar familielede is wat vir hulle baie liefde sal gee na alles wat hulle deur maak.